{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":23,"n_cols":6,"rows_kept":23,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - PRIJEDLOG PRAVILNIKA O OBVEZNOM PRIMJERKU "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Luka Tidić","PRAVILNIK O OBVEZNOM PRIMJERKU","Slažem se u potpunosti s kolegicom Frančić te bih ovom prilikom htio iznijeti još nekoliko razloga zbog kojih se ne bi trebalo, a pogotovo ne naglo, i beskompromisno, odbijati primati obvezni primjerak. Razloge vam navodim kroz perspektivu periodike (novine i časopisi), ali mogu se primijeniti i na cjelokupnu građu. Veliki broj naslova koje se dobiva iz područja periodike dolazi ponajprije obveznim primjerkom (90%), a onda manjim dijelom kao dar i kupnja (10%). Sukladno tome vidi se da bi svaka pojedina knjižnica trebala izdvojiti enorman novčani iznos kako bi podmirila svoje potrebe, tj. potrebe koje iskazuju korisnici. To bi značilo samo za periodiku izdvajanje između 50.000 i 100.000 kn godišnje što sumnjam da bi mogla napraviti niti NSK u Zagrebu kao najjača i najveća knjižnica u Hrvatskoj.  Nadalje, još je uvijek veliki broj korisnika koji koriste periodiku od najstarijih datuma, pa sve do najsuvremenijih datuma. za svoj istraživački, znanstveni i nastavničko-predavački rad. Profesori humanističkih i društvenih smjerova studentima daju razne tipove zadataka koji uključuju istraživanje periodike; isti profesori i drugi djelatnici sveučilišta koriste periodiku za svoj istraživački i znanstveni rad koji se u konačnici vidi u znanstvenim i stručnim djelima koje možemo naći u našim \nknjižničnim fondovima; ne manje važno tu su i druge znanstvene ustanove čiji djelatrnici koriste usluge knjižnice te traže periodiku kako bi mogli upotpuniti svoj znanstveni i stručni rad.","Nije prihvaćen","Sve knjižnice koje primaju obvezni primjerak su se izjasnile o obuhvatu koji žele primati.\nZakon dozvoljava suženi obujam, što su neke knjižnice iskazale, među njima i vaša knjižnica."]
[2,"DAMJANA FRANČIĆ","PRAVILNIK O OBVEZNOM PRIMJERKU","Jednom kasnije kada arhive novina budu na internetu, sa nekim novim zakonom o knjižnicama za 10-15 godina, papirnati oblik više neće biti bitan, no za sada još uvijek nije tako. U međuvremenu ćemo se pitati zašto smo si dozvolili rupe u fondu. S vremenske distance; u svjetlu povijesne važnosti obveznog primjerka publikacija kao baštine za širu zajednicu, dnevni problemi nesnalaženja trenutnih ravnatelja knjižnica oko iznalaženja novog prostora za pohranu OP, izgledaju nebitni.","Nije prihvaćen","Sve knjižnice koje primaju obvezni primjerak su se izjasnile o obuhvatu koji žele primati.\nZakon dozvoljava suženi obujam, što su neke knjižnice iskazale, među njima i vaša knjižnica."]
[3,"Ljiljana Črnjar","PRAVILNIK O OBVEZNOM PRIMJERKU,\nI. UVODNE ODREDBE","Opća primjedba: \nU tekstu nedostaju pobliže odredbe o županijskom obveznom primjerku za županijske matične narodne knjižnice.","Nije prihvaćen","Nije potrebno dodatno spominjati u Pravilniku jer je precizno definirano u samom Zakonu članak 39. stavak 5."]
[4,"Svjetlana Mokriš","I. UVODNE ODREDBE,\nČlanak 1.","Odredbe o županijskom obveznom primjerku treba dosljedno provesti kroz tekst Pravilnika sukladno odredbama o nacionalnom obveznom primjerku. Knjižnice u sustavu nacionalnog obveznog primjerka u smanjenom će opsegu primati građu stoga je poželjno na razini županija osigurati cjelovitost zbirki. Dosadašnja praksa je pokazala da, unatoč zakonskim odredbama,  lokalni nakladnici u potpunosti ne izvršavaju svoje obveze. \nPoželjno je dopuniti i odredbe o ostalim knjižnicama koje primaju obvezni primjerak.","Nije prihvaćen","Precizno je definirano u Zakonu, članak 39. stavak 5.\nKako bi se uredila dosadašnja nepravilna praksa treba primijeniti odredbe Zakona u dijelu XIII. Prekršajnim odredbama članak 47. stavak 1. dio 4., gdje su propisane novčane kazne vezane uz obvezni primjerak matičnoj županijskoj knjižnici."]
[5,"Svjetlana Mokriš","I. UVODNE ODREDBE,\nČlanak 1.","Ovim Pravilnikom uređuje se obvezni primjerak u svim analognim i digitalnim pojavnostima, način korištenja obveznog primjerka, obveze depozitnih knjižnica, knjižnica u sustavu obveznog primjerka i županijskih matičnih narodnih knjižnica,  broj primjeraka i vrsta građe po pojedinim ovlaštenicima, način dostave obveznog primjerka, obveze i odgovornost nakladnika i tiskara kao i način dostave, formati i uvjeti pristupa, korištenja i zaštite online građe.","Nije prihvaćen","Postupanje s županijskim obveznim primjerkom regulirano je Zakonom."]
[6,"Svjetlana Mokriš","I. UVODNE ODREDBE,\nČlanak 3.","Stavak 4 definira što je županijski obvezni primjerak. Stavci 1,2 i 3 govore o zadaćama knjižnica koje ga primaju.","Prihvaćen","Izmijenjeno je, premješten je stavak 4. u članak 2., na kraju."]
[7,"Ljiljana Črnjar","I. UVODNE ODREDBE,\nČlanak 3.","Prijedlog dopune točke 4:\n(4) Županijski obvezni primjerak je zakonska obveza nakladnika da u propisanom roku dostavi po jedan primjerak građe županijskoj matičnoj narodnoj knjižnici županije u kojoj je njegovo sjedište, sukladno članku 39. stavku 5. Zakona radi stvaranja zavičajne zbirke.","Nije prihvaćen","Već postoji precizno definirano u Zakonu (vidi komentar od ranije.,"]
[8,"Ljiljana Črnjar","II. NOSITELJI OBVEZE DOSTAVE I SKRBI O OBVEZNOM PRIMJERKU,\nČlanak 4.","Komentar: Bez obzira što je rok naveden u Zakonu bilo bi korisno da se rok navede i u Pravilniku.\nPrijedlog dopune točke 4: \n(4) Obveza dostave obveznog primjerka odnosi se na sva izdanja i sve formate publikacija, osim dotiska, u  roku od 30 dana nakon završetka tiskanja, umnažanja ili proizvodnje, sukladno članku 39. Zakona.","Nije prihvaćen","Već propisano u Zakonu, ne treba ponavljati."]
[9,"Svjetlana Mokriš","II. NOSITELJI OBVEZE DOSTAVE I SKRBI O OBVEZNOM PRIMJERKU,\nČlanak 5.","U članku 3 stavak 1 i 2 navodi se da su i ostale knjižnice koje primaju obvezni primjerak kao i one koje primaju županijski obvezni primjerak dužne osigurati pristup cjelovitom obveznom primjerku. U članku 5 stavak 2 i 3 način korištenja određen je za depozitne knjižnice (arhivski primjerak i korištenje u prostoru knjižnice). Članak bi bilo poželjno dopiniti stavcima koji govor o načinu korištenja u ostalim knjižnicama (korištenje u prostoru knjižnice).","Prihvaćen","Izmjena: Županijska matična knjižnica skrbi o trajnoj pohrani i zaštiti županijskog obveznog primjerka i daje ga na korištenje isključivo u prostoru knjižnice."]
[10,"Ljiljana Črnjar","II. NOSITELJI OBVEZE DOSTAVE I SKRBI O OBVEZNOM PRIMJERKU,\nČlanak 5.","Prijedlog dopune novim stavkom:\n(6) Županijska matična knjižnica skrbi o trajnoj pohrani i zaštiti županijskog obveznog primjerka i daje ga na korištenje isključivo u prostoru knjižnice","Prihvaćen","Izmjena: Županijska matična knjižnica skrbi o trajnoj pohrani i zaštiti županijskog obveznog primjerka i daje ga na korištenje isključivo u prostoru knjižnice"]
[11,"Ljiljana Črnjar","III. OBILJEŽJA OBVEZNOG PRIMJERKA,\nČlanak 6.","Prijedlog dopune novim stavkom: \n(3) Osnova modela županijskog obveznog primjerka je građa objavljena u zavičaju, građa čiji su autori iz zavičaja kao i sve što je objavljeno o zavičaju ili njegovim stanovnicima.\nŽupanijska matična narodna knjižnica zadržava pravo da obvezni primjerak kojemu je isključivi kriterij mjesto izdanja umjesto u zavičajnu zbirku uvrsti u opći fond ako je to definirano  smjernicama za izgradnju zavičajne zbirke.","Nije prihvaćen","Pitanje zavičajne zbirke ili općeg fonda je stvar Knjižnice prema smjernicama za izgradnju Zavičajne zbirke."]
[12,"ALEKSANDRA PIKIĆ JUGOVIĆ","III. OBILJEŽJA OBVEZNOG PRIMJERKA,\nČlanak 7.","Samo su u ovom članku navedene općeznanstvene knjižnice, dok su u ostalim znanstvene knjižnice.\n\nPotrebno korigirati: \"Sveučilišne knjižnice u Osijeku, Puli, Rijeci i u Mostaru te znanstvene knjižnice u Dubrovniku i Zadru primaju obvezni primjerak sukladno odredbi članka 8. ovoga Pravilnika.\"","Nije prihvaćen","Sukladno Zakonu radi se sljedeća izmjena: znanstvene knjižnice u općeznanstvene"]
[13,"Miro Grubić","III. OBILJEŽJA OBVEZNOG PRIMJERKA,\nČlanak 8.","Nedostavljanje knjiga, časopisa i zbornika koji nisu financirani ili sufinancirani javnim sredstvima s obzirom na njihovu zastupljenost u ukupnom OP-u, a usprkos nastojanju nabavne politike knjižnica, imajući u vidu raspoloživa financijska sredstva, knjižnice neće biti u mogućnosti zadržati dosadašnju razinu dostupnosti ove vrste knjižnične građe. Dodatan problem je, kako navodi kolegica Mokriš, problem nabave s obzirom na nesistematizirane informacije o izdanjima te vrste građe.","Nije prihvaćen","Razina dostupnosti građe ovisi o nabavnoj politici knjižnice. Obvezni primjerak nije vid nabave."]
[14,"Svjetlana Mokriš","III. OBILJEŽJA OBVEZNOG PRIMJERKA,\nČlanak 8.","Nedostavljanje navedene vrste građe ostalim sveučilišnim i znanstvenim knjižnicama, osobito kada se radi o zbornicima, znatno osiromašuje zbirke ovih knjižnica, informacije o tome koji su zbornici izdani teško se pronalaze i time se smanjuje mogućnost njihove nabave drugim modalitetima.","Nije prihvaćen","Razina dostupnosti građe ovisi o nabavnoj politici knjižnice. Obvezni primjerak nije vid nabave."]
[15,"ALEKSANDRA PIKIĆ JUGOVIĆ","III. OBILJEŽJA OBVEZNOG PRIMJERKA,\nČlanak 8.","Zbog pogrešnih navoda u stavku 4, dio 3, 4 i 6 koji se odnose na glazbene note, zemljopisne i druge karte te mikrooblike - da se u Puli nalazi znanstvena knjižnica - nije jasno mislili se na Znanstvenu knjižnicu u Dubrovniku ili Sveučilišnu knjižnicu u Puli \n\"- glazbenih nota, od kojih dva primjerka ostaju u Nacionalnoj i sveučilišnoj knjižnici u Zagrebu, a po jedan primjerak šalje se sveučilišnim knjižnicama u Splitu i Mostaru i znanstvenim knjižnicama u Zadru i Puli\"\n\"- zemljopisnih i drugih karata, od kojih dva primjerka ostaju u Nacionalnoj i sveučilišnoj knjižnici u Zagrebu, a po jedan primjerak šalje se sveučilišnim knjižnicama u Splitu i Mostaru i znanstvenim knjižnicama u Zadru i Puli)\"\n\"- mikrooblika, od kojih dva primjerka ostaju u Nacionalnoj i sveučilišnoj knjižnici u Zagrebu, a po jedan primjerak šalje se sveučilišnim knjižnicama u Splitu i Mostaru i znanstvenim knjižnicama u Zadru i Puli.\"","Prihvaćen","Ispravak: Sveučilišna knjižnica u Puli"]
[16,"Tijana Barbić-Domazet","III. OBILJEŽJA OBVEZNOG PRIMJERKA,\nČlanak 8.","Čl. 8(4):\nPiše:\n- zemljopisnih i drugih karata, od kojih dva primjerka ostaju u Nacionalnoj i sveučilišnoj knjižnici u Zagrebu, a po jedan primjerak šalje se sveučilišnim knjižnicama u Splitu i Mostaru i znanstvenim knjižnicama u Zadru i Puli\nTreba:\n- zemljopisnih i drugih karata, od kojih dva primjerka ostaju u Nacionalnoj i sveučilišnoj knjižnici u Zagrebu, a po jedan primjerak šalje se sveučilišnim knjižnicama u Splitu, Puli i Mostaru i znanstvenoj knjižnici u Zadru)","Prihvaćen","Prihvaća se kako je predloženo."]
[17,"Svjetlana Mokriš","IV. PRIHVAT I PODJELA,\nČlanak 9.","(2) Županijski obvezni primjerak dostavlja se izravno županijskoj matičnoj narodnoj knjižnici.","Prihvaćen","Prihvaća se kako je predloženo."]
[18,"Ljiljana Črnjar","IV. PRIHVAT I PODJELA,\nČlanak 9.","Prijedlog dopune novim stavkom: \n(3) Županijski obvezni primjerak dostavlja se izravno županijskoj matičnoj narodnoj knjižnici.","Prihvaćen","Prihvaća se kako je predloženo."]
[19,"ALEKSANDRA PIKIĆ JUGOVIĆ","V. NAČIN DOSTAVE, FORMATI I UVJETI PRISTUPA, KORIŠTENJA I ZAŠTITE ONLINE GRAĐE,\nČlanak 10.","Stavak 8 bi trebao uzeti u obzir još jedan vid ograničenog pristupa: embargo vremenski period nakon kojeg je izvor/građa u otvorenom pristupu.","Nije prihvaćen","Online građa se uređuje sukladno autorskim i srodnim pravima kako je navedeno u Pravilniku."]
[20,"Ljiljana Črnjar","PRAVILNIK O OBVEZNOM PRIMJERKU,\nV. ZAVRŠNA ODREDBA","Prijedlog novog članka prije Članka 11:\nZa  nepridržavanje odredbi propisanih ovim Pravilnikom predviđene su prekršajne odredbe sukladno Članku 47. Zakona.","Nije prihvaćen","Prekršajne odredbe su sadržane u Zakonu."]